CJI की अगुआई में 5 जजों की बेंच गठित, मुफ्ती बोलीं- अब न्याय मिलने की उम्मीद
Supreme Court to Hear Petitions Challenging Abrogation of Article 370 in Jammu and Kashmir सुप्रीम कोर्ट 11 जुलाई को जम्मू-कश्मीर से आर्टिकल 370 हटाने को चैलेंज करने वाली याचिकाओं की सुनवाई करेगा।
सुप्रीम कोर्ट 11 जुलाई को जम्मू-कश्मीर से आर्टिकल 370 हटाने को चैलेंज करने वाली याचिकाओं की सुनवाई करेगा।
सुप्रीम कोर्ट ने एक प्रेस रिलीज जारी करके बताया कि मुख्य न्यायाधीश डीवाई चंद्रचूड़ की अगुआई में पांच जजों की बेंच इस मामले को सुनेगी।
इस बेंच में जस्टिस संजय किशन कौल, जस्टिस संजीव खन्ना, जस्टिस बीआर गवई और जस्टिस सूर्यकांत होंगे।
सुप्रीम कोर्ट ऐसी 20 से ज्यादा याचिकाओं की सुनवाई करेगा, जिन्होंने आर्टिकल 370 रद्द करने के केंद्र के फैसले को चुनौती दी थी।
इस पर जम्मू-कश्मीर की पूर्व मुख्यमंत्री महबूबा मुफ्ती ने कहा कि मुझे उम्मीद है कि जम्मू-कश्मीर के लोगों को न्याय मिलेगा।
महबूबा मुफ्ती बोलीं- सुनवाई करने के कोर्ट के फैसले का स्वागत करती हूं
जम्मू-कश्मीर की पूर्व मुख्यमंत्री और PDP चीफ महबूबा मुफ्ती ने कोर्ट के इस फैसले का मैं स्वागत किया है। उन्होंने कहा, 'मुझे उम्मीद है कि जम्मू-कश्मीर के लोगों को न्याय मिलेगा। आर्टिकल 370 पर सुप्रीम कोर्ट के फैसले से यह साफ हुआ था कि इसे सिर्फ जम्मू-कश्मीर की विधानसभा की सिफारिश पर ही रद्द किया जा सकता है।'
कुछ दिन पहले महबूबा मुफ्ती ने सुप्रीम कोर्ट से अपील की थी कि वे आर्टिकल 370 को हटाए जाने के खिलाफ दाखिल की गई याचिकाओं की सुनवाई करे। उन्होंने कहा था कि पिछले दिनों से सुप्रीम कोर्ट में जो याचिकाएं पेंडिंग पड़ी हैं, उनकी तरफ हम CJI का ध्यान आकर्षित करना चाहेंगे। इसके साथ ही जिन युवाओं को बिना ट्रायल के जम्मू-कश्मीर के अंदर और बाहर जेलों में बंद रखा गया है, उनकी हालत भी सुप्रीम कोर्ट को देखनी चाहिए।
उमर अब्दुल्ला बोले- उम्मीद जगी है कि अधिकार वापस मिलेंगे
जम्मू-कश्मीर के पूर्व मुख्यमंत्री उमर अब्दुल्ला ने मंगलवार को कहा- उम्मीद जगी है कि 5 अगस्त 2019 को हमसे छीने गए अधिकार वापस मिलेंगे। हम पहले दिन से कह रहे हैं कि जो कुछ भी हमसे छीना गया है, हमें कोई उम्मीद नहीं है कि मौजूदा सरकार उसे बहाल करेगी।
हम कानूनी प्रक्रिया के जरिए अपना अधिकार वापस चाहते हैं, हमें उम्मीद है कि मामले पर सुप्रीम कोर्ट में लगातार सुनवाई होगी। 
इस दौरान उन्होंने NCP नेता अजित पवार के भाजपा में शामिल होने पर कहा कि मध्य प्रदेश, राजस्थान, कर्नाटक और यहां तक ​​कि जम्मू-कश्मीर में भी विपक्षी पार्टियों को तोड़ने की कोशिशें होती रही है। पार्टियां टूट गईं और नई पार्टियां बन गईं।